text: Se video fra knivdrama
  08 februar 2010 kl. 16.11
  En tilfældig togpassager filmede et voldsomt knivoverfald i DSB Kiosken på Fredericia Banegård. Se videobillederne i TV SYD i aften.
  
  En yngre mand og kvinde blev overfaldet med kniv i Fredericia Banegård. Manden blev stukket ved øret - og politiet betragter sagen som drabsforsøg.
  Overfaldet skete ved 16-tiden. To mænd opsøgte det overfaldne par. Manden fik tildelt slag af overfaldsmændende og blev stukkeet med kniv fire gange. Også kvinden blev ramt af kniven. 
  De to flygtede ind i DSB-kiosken. På mobil-video ser man, at den overfaldne mand tilsyneladende går til modangrebe på angriberen. Han får han væltet om på gulvet i kiosken.
  Angriberen stikker den overfaldne mand i låret, mens andre kunder i kiosken råber på at ringe til politiet. 
  
  Kiosk lukket
  
  Ambulancelæge Mogens Zarling kom til stedet og to ambulancer. Manden er ramt ved øret - og det får politiet til at tale om drabsforsøg. Kvinden har fået et ret ufarligt stiksår i lyskenen. 
  Foruden stiksårene har manden brækket en arm. 
  Politiet har lukket DSB-kiosken, mens de tekniske undersøgelser og afhøringen af personalet finder sted.
  
  